
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1108 

11 Δεκεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προσαρμογή Καταστατικού των Καταστημάτων Αφο¬ 
ρολογήτων Ειδών Α.Ε. (ΚΑΕ Α.Ε.) στις διατάξεις του 

Ν. 2414/1996 . 1 

Προσαρμογή καταστατικού της Κτηματικής Εταιρείας 
του Δημοσίου (ΚΕΔ) στις διατάξεις του Ν. 2414/96 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ 9402/291/Β0019 (1) 

Προσαρμογή Καταστατικού των Καταστημάτων Αφορολο¬ 
γήτων Ειδών Α.Ε. (ΚΑΕ Α.Ε.) στις διατάξεις του Ν. 

2414/1996. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Των άρθρων 2 και 6 του Ν. 2414/1996 (ΦΕΚ135/Α/ 
96) «Εκσυγχρονισμός των Δημοσίων Επιχειρήσεων και 
Οργανισμών και άλλες διατάξεις». 

2. Του Ν. 1558/1985 (ΦΕΚ 137/Α/85) «Κυβέρνηση και 
Κυβερνητικά Όργανα». 

3. Του άρθρου 27 του Ν. 827/1978 (ΦΕΚ 194/Α/78) 
«περί ρυθμίσεως δασμολογικών θεμάτων και άλλων τινών 
διατάξεων». 

4. Του Π.Δ. 86/79 (ΦΕΚ 17/Α/79) «περί συστάσεως 
Ιδιορρύθμου Ανωνύμου Εταιρείας δια την εκμετάλλευσιν 
καταστημάτων πωλήσεως αφορολογήτων και αδασμολο- 
γήτων ειδών και εγκαταστάσεως και λειτουργίας τούτων 
εις τα σημεία εξόδου επιβατών εξωτερικού». 

5. Του Π.Δ. 284/88 (ΦΕΚ 128/Α/88) περί οργανισμού 
του Υπουργείου Οικονομικών. 

6. Του Π.Δ. 138/93 (ΦΕΚ 55/Α/93) «περί οργανισμού 
του Υπουργείου Εθνικής Οικονομίας». 

7. Την από 12.11.96 απόφασης του Δ.Σ. της εταιρείας 
«ΚΑΕ Α.Ε.» για την προσαρμογή του Π.Δ. 86/79 στο Ν. 
2414/96. 


8. ΤηςΑ.Π. 1107147/1239/006Α/4.10.96 (ΦΕΚ 922/ 
Β/96) κοινής απόφασης του Πρωθυπουργού και του 
Υπουργού Οικονομικών «ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών. 

9. Το υπ' αριθμ. 22968/ΔΕΚΟ 83/2.7.96 έγγραφο του 
Υπουργείου Εθνικής Οικονομίας (Γενική Δ/νση Οικονομι¬ 
κής Πολιτικής) με το οποίο καθορίζεται η 30.9.1996 ως 
προθεσμία υποβολής των σχετικών με την προσαρμογή 
του καταστατικού της εταιρείας «ΚΑΕ» Α.Ε. στις διατάξεις 
του Ν. 2414/96, αποφασίζουμε: 

Άρθρο 1 

Την αντικατάσταση, προσθήκη και τροποποίηση των 
κατωτέρω άρθρων του Π.Δ. 86/79 ως ακολούθως: 

1. Η παρ. 2 του άρθρου 1 αντικαθίσταται ως εξής: Η συ- 
νιστωμένη Ανώνυμος Εταιρεία τελεί υπό την εποπτεία του 
Κράτους, ασκουμένη δια του Υπουργού των Οικονομικών 
και διέπεται υπό των διατάξεων του παρόντος Π.Δ., του 
δια του Β.Δ/τος 174/1963 (ΦΕΚ 37/Α/1963) κωδικοποι- 
ηθέντος Ν. 2190/1920 «Περί Ανωνύμων Εταιρειών» όπως 
αυταί εκάστοτε ισχύουν και καθόσον δεν αντίκειται εις την 
δια του παρόντος Π.Δ. ρύθμισιν, καθώς και του Ν. 2414/ 
96. 

2. Η παράγραφος 1 του άρθρου 1 αντικαθίσταται ως 
εξής: 

1. Όργανα Διοικήσεως της Εταιρείας είναι: 

α) Το Διοικητικό Συμβούλιο. 

β) Ο Διευθύνων Σύμβουλος. 

γ) Το Συμβούλιο Διεύθυνσης. 

3. Το άρθρο 5 αντικαθίσταται ως εξής: 

1. Η Ανώνυμος Εταιρεία διοικείται από Διοικητικό Συμ¬ 
βούλιο αποτελούμενο από εννέα (9) μέλη σύμφωνα με το 
άρθρο 6 του Ν. 2414/96. Το Διοικητικό Συμβούλιο αποτε- 
λείται: 

α) από δύο (2) εκπροσώπους των εργαζομένων που 
εκλέγονται με άμεση και καθολική ψηφοφορία, σύμφωνα 
με το άρθρο 6 παρ. 2 του Ν. 2414/96. 

β) Από έναν (1) εκπρόσωπο που υποδεικνύεται από την 
Οικονομική και Κοινωνική Επιτροπή (ΟΚΕ), σύμφωνα με 
το άρθρ. 5 παρ. 2 του Ν. 2414/96. 

γ) Από τρεις (3) εκπροσώπους του Δημοσίου, μεταξύ 

των οποίων ο Πρόεδρος και ο Διευθύνων Σύμβουλος της 
Εταιρείας οι οποίοι ορίζονται σύμφωνα με το άρθρο παρά¬ 
γραφος 2 του Ν. 2414/96 και με την επιφύλαξη του άρ¬ 
θρου 10 του Ν. 2322/95. 

δ) Τα υπόλοιπα μέλη του Διοικητικού Συμβουλίου εκλέ¬ 
γονται από τη Γενική Συνέλευση. Σε περίπτωση κατά την 
οποία ο Πρόεδρος είναι και Διευθύνων Σύμβουλος, η Γε¬ 
νική Συνέλευση εκλέγει τέσσερα (4) μέλη. 

Η θητεία των μελών του Διοικητικού Συμβουλίου είναι 
πενταετής και παρατείνεται αυτοδίκαια μέχρι του διορι¬ 
σμού, της υποδείξεως ή της εκλογής νέων συμβούλων, 
σύμφωνα με τις διατάξεις των εδαφίων α' έως δ' της πα- 
ρούσης παραγράφου. Η παράταση δεν μπορεί να υπερβεί 
το ένα (1) έτος. Αν οι προθεσμίες για την υπόδειξη εκ μέ¬ 
ρους των εργαζομένων στην εταιρεία των εκπροσώπων 
τους καθώς και του υποδεικνυομένου προσώπου από την 
Οικονομική και Κοινωνική Επιτροπή (ΟΚΕ) παρέλθουν 
άπρακτες, το Διοικητικό Συμβούλιο συγκροτείται και λει¬ 
τουργεί νόμιμα χωρίς τα μέλη αυτά. 

2. Ως πρόεδρος και μέλη του Διοικητικού Συμβουλίου, 
δύναται να διορίζονται και εν ενεργεία δημόσιοι υπάλληλοι 
ή υπάλληλοι Ν.Π.Δ.Δ. και του ευρύτερου Δημοσίου Τομέα, 
μη ισχύοντος εν προκειμένω οιουδήποτε κατά τις κείμε¬ 
νες διατάξεις κωλύματος ή ασυμβιβάστου λόγω αυτής της 
ιδιότητος. 

3. Ο διαρκούσης της θητείας του Διοικητικού Συμβου¬ 
λίου, διορισμός νέου μέλους, συνεπεία κενώσεως θέσεως 
τινός εξ οιασδήποτε αιτίας, γίνεται δια τον μέχρι της λή- 
ξεως της θητείας των λοιπών μελών χρόνον, με την διαδι¬ 
κασία της παρ. 1 του παρόντος άρθρου. Συνεπεία κενώ¬ 
σεως θέσεως εξ οιασδήποτε αιτίας των εκπροσώπων των 
εργαζομένων ή ενός εξ αυτών ή του εκπροσώπου της 
Ο.Κ.Ε., μέχρι του διορισμού αυτών σύμφωνα με την παρ. 3 
του άρθρου 6 του Ν. 2414/96, το Δ.Σ. συνεχίζει και λει¬ 
τουργεί νόμιμα χωρίς τα μέλη αυτά. 

4. Ο πρόεδρος και τα μέλη του Διοικητικού Συμβουλίου 
δύναται να επαναδιορίζονται μετά την λήξη της θητείας 
των. 

5. Δεν δύναται να διορισθούν μέλη του Διοικητικού Συμ¬ 
βουλίου πρόσωπα τα οποία στερούνται των προσόντων δια 
τον διορισμόν εις θέσιν δημοσίου υπαλλήλου, των προ- 
βλεπομένων υπό των διατάξεων των άρθρων 21,22 και 23 
του Π.Δ. 611/77 «περί υπαλληλικού κώδικα» όπως αυτές 
εκάστοτε ισχύουν. 

6. Η ιδιότης μέλους του Διοικητικού Συμβουλίου της 
Εταιρείας είναι ασυμβίβαστος προς την ιδιότητα Βουλευ- 
τού Νομάρχου, Δημάρχου ή Προέδρου Κοινότητος, υπαλ¬ 
λήλου, προμηθευτού ή εργολάβου, της Εταιρείας. Επίσης 
μέλη του Διοικητικού Συμβουλίου δεν δύναται να είναι 
πρόσωπα συνδεόμενα μεταξύ τους δια συγγένειας μέχρι 
τρίτου βαθμού εξ αίματος ή αγχιστείας. 

7. Στα μέλη του Διοικητικού Συμβουλίου χορηγείται 
αποζημίωση για κάθε αυτοπρόσωπη παράστασή του στις 
συνεδριάσεις του Διοικητικού Συμβουλίου ή μηνιαία, το 


ποσό της οποίας ορίζεται από τη Γενική Συνέλευση για το 
διάστημα μέχρι τη σύγκληση νέας Τακτικής Γ ενικής Συνέ¬ 
λευσης. Κάθε άλλη αμοιβή ή αποζημίωση των μελών του 
Διοικητικού Συμβουλίου βαρύνει την εταιρεία μόνο αν 
εγκριθεί με ειδική απόφαση της Τακτικής Γενικής Συνέ¬ 
λευσης μετά από εισήγηση του Διοικητικού Συμβουλίου. 
Την ανωτέρω αποζημίωση δικαιούνται και τα εκ δημοσίων 
Υπαλλήλων μέλη του Διοικητικού Συμβουλίου καθώς και 
αυτοί των ΝΠΔΔ και του ευρύτερου Δημόσιου Τομέα, πέ¬ 
ραν και κατά παρέκκλισιν πόσης απαγορευτικής περί αυ¬ 
τού διατάξεως. 

4. Η παρ. 1 του άρθρου 6 τροποποιείται ως εξής: 

1. Τα μέλη του Διοικητικού Συμβουλίου, είναι ελευθέρως 
ανακλητά και η αναπλήρωσή τους γίνεται κατά τη διαδικασία 
ορισμού εκλογής ή υπόδειξης, όπως ο νόμος ορίζει. 

5. Το άρθρο 7 αντικαθίσταται ως εξής: 

1. Το Διοικητικό Συμβούλιο ασκεί όλες τις αρμοδιότητες 
Διοικητικού Συμβουλίου Ανωνύμου Εταιρείας, καθώς και 
κάθε εξουσία για όλα γενικώς τα ζητήματα που αφορούν 
την εταιρεία εντός των ορίων του παρόντος και του Ν. 
2414/96, καθώς και των εκδιδομένων υπουργικών απο¬ 
φάσεων, που διαγράφουν τους σκοπούς αυτής, επιφυ- 
λασσομένων των διατάξεων του παρόντος και του Ν. 
2414/96, δια των οποίων ανατέθηκαν αρμοδιότητες σε 
άλλα όργανα της Εταιρείάς. 

2. Το Δ.Σ. είναι το ανώτατο διοικητικό όργανο της δημό¬ 
σιας επιχείρησης και κατά κύριο λόγο διαμορφώνει την 
στρατηγική και πολιτική ανάπτυξη της Εταιρείας, ενώ επο¬ 
πτεύει και ελέγχει την διαχείριση της περιουσίας της. 

3. Το Δ.Σ. της Εταιρείας υποχρεούται να καταρτίζει και 
να υποβάλει προς έγκριση στον Υπουργό Εθνικής Οικονο¬ 
μίας και στον εποπτεύοντα Υπουργό: 

α) Το Στρατηγικό Σχέδιο (Σ.Σ.), που καθορίζει, στο πλαί¬ 
σιο της γενικότερης κυβερνητικής πολιτικής, τους μακρο¬ 
χρόνιους βασικούς στόχους για την εκπλήρωση των σκο¬ 
πών της εταιρείας και τις μεθόδους πραγματοποίησής 
τους. 

β) Το Επιχειρησιακό Σχέδιο (Ε.Σ.) με διάρκεια τριών (3) 
έως πέντε (5) ετών σύμφωνα με το άρθρο 3 του Ν. 2414/ 
96, όπως εκάστοτε ισχύει. 

4. α) Το Δ.Σ. αποφασίζει επί του τρόπου διαχειρίσεως 
των πόσης φύσεως εισπράξεων και πληρωμών και των εν 
γένει περιουσιακών στοιχείων της Εταιρείας μετά γνώμη 
του Συμβουλίου Διεύθυνσης. 

β) Προτείνει την ίδρυση νέων καταστημάτων ειςεπιτρε- 
πομένους προς τούτο κατά τους όρους του παρόντος χώ¬ 
ρους, όπως και την ίδρυση Γ ραφείων της Εταιρείας σε άλ¬ 
λες πόλεις της χώρας. 

5. α) Συντάσσει τον ισολογισμό εκάστης εταιρικής χρή- 
σεως τον οποίον μετά λεπτομερούς επ’ αυτού εκθέσεως 
υποβάλλει εις τον Υπουργόν Οικονομικών προς έγκρι- 
σιν. 

β) Αποφασίζει εφ’ όλων των θεμάτων, επί των οποίων 
κατά τις διατάξεις του παρόντος και ειδικών νόμων, απαι¬ 
τείται απόφαση αυτού. Επίσης αποφασίζει για την εφαρ¬ 
μογή της παρ. 3 του άρθρου 10 του Ν. 2414/96. 

γ) Το Δ.Σ. συντάσσει ετήσια έκθεση πεπραγμένων που 
περιέχει όλα τα οικονομικά στοιχεία που αφορούν τους 
εγκεκριμένους από το Επιχειρησιακό Σχέδιο και το Συμβό¬ 
λαιο Διαχείρισης στόχους. Η έκθεση υποβάλλεται μέσα 
στους τρεις (3) πρώτους μήνες του έτους στους Υπουρ¬ 
γούς Εθνικής Οικονομίας, Οικονομικών και τον Εποπτεύ- 
οντα Υπουργό. Η έκθεση αυτή κατατίθεται επίσης στην 
αρμόδια κατά τον Κανονισμό της Βουλής Επιτροπή. 

6. Το Δ.Σ. υποχρεούται να υποβάλει προς έγκριση στο 
εποπτεύον Υπουργείο Χάρτη Υποχρεώσεων προς τον Κα¬ 
ταναλωτή (Χ.Υ.Κ.) σύμφωνα με το άρθρο 9 του Ν. 2414/ 
96. Ο Χάρτης αυτός καθορίζει τις υποχρεώσεις και τους 
όρους υπό τους οποίους η Εταιρεία προσφέρει τα προϊό¬ 
ντα ή τις υπηρεσίες της προς τους καταναλωτές και τη 
διαδικασία αποζημίωσης προς αυτούς, σε περίπτωση μη 
τήρησης εκ μέρους της, των ανωτέρω υποχρεώσεων και 
όρων. Επίσης υποβάλλει με τον ετήσιο προϋπολογισμό 
της Εταιρείας προς έγκριση, σύστημα Δεικτών Εξυπηρέ¬ 
τησης και Αποτελεσματικότητας (Δ.Ε.Α.), ανάλογα με τη 
συγκεκριμένη φύση των προσφερομένων προϊόντων ή 
υπηρεσιών από την Εταιρεία και περιλαμβάνουν δείκτες 
ποιότητας αυτών. 

6. Το εδαφ. β' της παραγ. 3 του άρθρου 8 αντικαθίστα¬ 
ται ως εξής: 

β) Εκπροσωπεί την Εταιρεία εις τας μετά των τρίτων 
σχέσεις και συναλλαγάς, εξαιρουμένων αυτών που έχουν 
ανατεθεί στον Διευθύνοντα Σύμβουλο. Επίσης εκπροσω¬ 
πεί την εταιρεία δικαστικώς και εξωδίκως δικαιούμενος να 
αναθέτει την εκπροσώπηση αυτής για συγκεκριμένη υπό¬ 
θεση σε μέλος του Διοικητικού Συμβουλίου. Εάν απαιτεί¬ 
ται προσωπική εμφάνιση αυτού ενώπιον Δικαστηρίου, κα¬ 
θώς και εάν πρόκειται να δοθεί όρκος από την εταιρεία, η 
Εταιρεία εκπροσωπείται, ή ο όρκος δίδεται από μέλος του 
Διοικητικού Συμβουλίου, ή από υπάλληλο της Εταιρείας, 
που ορίζεται από το Διοικητικό Συμβούλιο. 

7. Το εδάφιο γ' της παρ. 3 του άρθρου 8 τροποποιείται 
ως εξής: 

γ) Δύναται, όταν κρίνει σκόπιμο, να ζητεί τη γνώμη του 
Δ.Σ. για κάθε θέμα της αρμοδιότητας αυτού ή του Διευθύ- 
νοντος Συμβούλου μετά από πρόταση αυτού. 

8. Η παραγ. 4 του άρθρου 8 αντικαθίσταται ως εξής: 

4. Τον Πρόεδρον σπόντα, ελλείποντα ή κωλυόμενο, 

αναπληρώνει ο Σύμβουλος που ορίζεται από το Διοικητικό 
Συμβούλιο με απόφασή του. 

0. Το άρθρο 9 αντικαθίσταται ως εξής: 

1. Ο Διευθύνων Σύμβουλος της Εταιρείας διοριζόμενος 
σύμφωνα με το άρθρο 7 του Ν. 2414/96, είναι το ανώτατο 
εκτελεστικό όργανο των αποφάσεων του Διοικητικού Συμ¬ 
βουλίου,· των σχετικών νόμων και κανονισμών, συγκεκρι¬ 
μενοποιεί τας αποφάσεις του Διοικητικού Συμβουλίου και 
εφαρμόζει τους όρους του συμβολαίου διαχείρισης σύμ¬ 
φωνα με τις διατάξεις του άρθρου 4 του Ν. 2414/96, εις 
τον εμπορικόν και οικονομικόν τομέα της Εταιρείας και 
λαμβάνει τα ορθότερα δια την άσκησιν της πολιτικής αυ¬ 
τής μέτρα, ασκεί δε τας κάτωθι ειδικότερον αρμοδιότητας 
και εξουσίας και όσας ετέρας ήθελεν αναθέσει εις αυτόν 
το Διοικητικόν Συμβούλιο της Εταιρείας. 


Η ιδιότητα του Διευθύνοντος Συμβούλου δεν είναι 
ασυμβίβαστη με την ιδιότητα του Προέδρου του Δ.Σ. 

α) Προΐσταται όλων των υπηρεσιών της Εταιρείας, επο¬ 
πτεύει και ελέγχει αυτάς και λαμβάνει τα κατά την κρ'ισιν 
του μέτρα δια την συμμόρφωσιν αυτών προς τας κειμένας 
διατάξεις. 

β) Προσλαμβάνει και απολύει το πάσης φύσεως προσω¬ 
πικό και συνεργάτας της Εταιρείας περιλαμβανομένων νο¬ 
μικών και εμπορικών συμβούλων, μετά προηγουμένην 
έγκρισιν του Υπουργού Οικονομικών, εκτός εάν η πρόσ¬ 
ληψη έχει ανατεθεί σε άλλο όργανο της εταιρείας. 

γ) Ασκεί πειθαρχικήν εξουσίαν επί του προσωπικού, 
σύμφωνα με τις διατάξεις του Γ ενικού Κανονισμού Προ¬ 
σωπικού (Γ.Κ.Π.). 

δ) Αποφασίζει περί της χορογηήσεως εις το πάσης φύ¬ 
σεως προσωπικόν αδείας απουσίας, ως και περί της μετα- 
κινήσεως αυτού εκτός έδρας, οσάκις απαιτούν τούτο αι 
υπηρεσιακοί ανάγκαι. 

ε) Δύναται να χορηγεί προκαταβολάς, επί των αποδο¬ 
χών του προσωπικού μέχρις ενός μηνός, ορίζων και τον 
τρόπον της εξοφλήσεως. 

στ) Αποφασίζει μετ’ έγκρισιν του Υπουργού Οικονομι¬ 
κών, περί των καταβαλλομένων αποδοχών και των πάσης 
φύσεως επιδομάτων εις το εφ’ οιασδήποτε σχέσει προ¬ 
σωπικόν της Εταιρείας, εφαρμοζομένων των σχετικών εν 
προκειμένω διατάξεων της κειμένης Νομοθεσίας, εκτός 
εάν η αρμοδιότητα αυτή έχει ανατεθεί σε άλλο όργανο της 
εταιρείας. 

ζ) Προβαίνει εις την ενέργειαν παραγγελιών εν τη ημε¬ 
δαπή ή αλλοδαπή των απαραιτήτων δια την λειτουργίαν 
των καταστημάτων ειδών και συνάπτει τας αντίστοιχους 
συμβάσεις προμήθειας, σύμφωνα με τις προς τούτο απο¬ 
φάσεις του Συμβουλίου Διεύθυνσης. 

η) Αποφασίζει περί της εκποιήσεως ή καταστροφής του 
αρχήστου υλικού και των εξ οιασδήποτε αιτίας καθισταμέ- 
νων ακαταλλήλων προς διάθεσιν ειδών. 

θ) προβαίνει εις την οργάνωσιν των χώρων των καταστη¬ 
μάτων και αποφασίζει επί των προσφόρων μέσων διαφημί- 
σεως. 

2. Σε περίπτωση που η θέση του Διευθύνοντος Συμβού¬ 
λου παραμείνει κενή λόγω απουσίας ή κωλύματος ή μη 
διορισμού του, εξαιρουμένων των κανονικών αδειών και 
αδειών ασθένειας βραχείας διάρκειας, το Δ.Σ. αναθέτει 
προσωρινά σε μέλος του τα καθήκοντα της θέσης αυτής. 
Επίσης το Δ.Σ. της Εταιρείας δύναται μετά πρόταση του 
Διευθύνοντος Συμβούλου να αναθέτει την άσκηση κά¬ 
ποιας αρμοδιότητας εκ των ανωτέρω σε άλλον Διευθυντή 
της Εταιρείας ή Γ ενικό Διευθυντή. 

10. Στο άρθρο 10 προστίθεται στο τέλος εδάφιο που 
έχει ως εξής: 

Το Δ.Σ. της Εταιρείας δύναται να καταρτίσει νέο κανονι¬ 
σμό προσωπικού ή να τροποποιήσει τον υπάρχοντα. Επί¬ 
σης το Δ.Σ. δύναται να καταρτίσει νέον κανονισμό λει¬ 
τουργίας των υπηρεσιών της Εταιρείας (οργανόγραμμα) ή 
να τροποποιήσει τον υπάρχοντα, τον οποίο υποβάλλει 
προς έγκρισιν στον Υπουργό των Οικονομικών που δημο¬ 
σιεύεται στην Εφημερίδα της Κυβέρνησης. 

Ιδιαίτερα για τον Γενικό Κανονισμό Προσωπικού, οποια¬ 
δήποτε αλλαγή απαιτεί τη σύμφωνη γνώμη των δύο μερών 
επιχείρηση - εργαζόμενοι, με τη διαδικασία της υπογρα¬ 
φής συλλογικής σύμβασης από την πιο αντιπροσωπευτική 
οργάνωση του χώρου σύμφωνα με την παρ. 4 του άρθρου 
10 του Ν. 2414/96 και τις κείμενες διατάξεις. 

11. Μετά το άρθρο 10 προστίθεται άρθρο με αριθμό 
10Α που έχει ως εξής: 

Αρθρο 10Α παρ. 1. Στην Εταιρεία λειτουργεί Συμβούλιο 
Διεύθυνσης, με κύρια αποστολή το συντονισμό και την 
εξασφάλιση της απαραίτησης συνοχής της λειτουργίας 
της Εταιρείας, την επίλυση σημαντικών προβλημάτων της 
τρέχουσας διαχείρισης, την λήψη αποφάσεων για προμή¬ 
θειες ή αναθέσεις έργων μέχρι το τιθέμενο από το Δ.Σ. 
χρηματικό όριο και την άσκηση κάθε άλλης αρμοδιότητας 
που του εκχωρεί το Διοικητικό Συμβούλιο. 

2. Στο Συμβούλιο Διεύθυνσης μετέχει ως Πρόεδρος ο 
Διευθύνων Σύμβουλος και οι Γενικοί Διευθυντές ή αν 
υπάρχει μόνο ένας Γ ενικός Διευθυντής, αυτός και οι διευ¬ 
θυντές ή σε κάθε άλλη περίπτωση οι διευθυντές. Το Διοι¬ 
κητικό Συμβούλιο εγκρίνει τον κανονισμό λειτουργίας του 
Συμβουλίου Διεύθυνσης μετά από πρόταση του Διευθύνο- 
ντος Συμβούλου. 

3. Οι Γενικοί Διευθυντές ε'ιναι ανώτατα στελέχη της 
Εταιρείας εκτός Οργανικών θέσεων, προΐστανται αυτοτε¬ 
λών τομέων δράσης της και ορίζονται με απόφαση του 
Διοικητικού Συμβουλίου, που εκδίδεται μετά πρόταση του 
Διευθύνοντος Συμβούλου όπου προσδιορίζονται και οι αρ¬ 
μοδιότητες ενός εκάστου. Οι Γ ενικοί Διευθυντές επιλέγο¬ 
νται από εξειδικευμένα στελέχη Διοίκησης από το προσω¬ 
πικό της Εταιρείας ή εκτός αυτής με απόσπαση ή με σύ¬ 
ναψη ειδικής σύμβασης. Η αναγκαιότητα διορισμού Γ ενι¬ 
κών Διευθυντών υπόκειται στην κρίση του Διοικητικού 
Συμβουλίου, το οποίο καθορίζει τον αριθμό και τις αρμο- 
διόιητές τους, καθώς και τον τρόπο λειτουργίας του Συμ¬ 
βουλίου Διεύθυνσης. 

12. Μετά το άρθρο 10Α προστίθεται άρθρο με αριθμό 
10Β που έχει ως εξής: 

Αρθρο 10Β. 1. Μεταξύ του Προέδρου του Δ.Σ. και του 
Διευθύνοντος Συμβούλου της Εταιρείας αφενός και του 
Δημοσίου εκπροσώπουμένου από τον Υπουργό Εθνικής 
Οικονομίας και τον εποπτεύοντα Υπουργό αφετέρου, συ- 
νάπτεται «Συμβόλαιο Διαχείρισης», στο οποίο καθορίζο¬ 
νται με λεπτομέρεια και στο πλαίσιο του Στρατηγικού Σχε¬ 
δίου (Σ.Σ.) και του Επιχειρησιακού Σχεδίου (Ε.Σ.) οι στόχοι 
που ο Πρόεδρος του Δ.Σ. και ο Διευθύνων Σύμβουλος 
αναλαμβάνουν να εκπληρώσουν κατά τη διάρκεια της θη¬ 
τείας τους. 

2. Το Συμβόλαιο Διαχείρισης περιλαμβάνει ιδίως τα ορι¬ 
ζόμενα από τα εδάφια α' έως ζ' της παρ. 2 του άρθρου 4 
του Ν. 2414/96. 

3. Δύναται να καταγγελθούν το Συμβόλαιο Διαχείρισης 
και οι συμβάσεις του Προέδρου του Δ.Σ. και του Διευθύνο- 
ντος Συμβούλου, σύμφωνα με τα οριζόμενα στην παρ. 4 
του άρθρου 4 του Ν. 2414/96 όπως το άρθρο αυτό εκά- 
στοτε ισχύει. 

13. Το άρθρο 13 αντικαθίσταται ως εξής: 


Άρθρο 13.1. Ο τακτικός οικονομικός έλεγχος της δια¬ 
χείρισης και του Ισολογισμού της Εταιρείας, ενεργείται 
υπό δύο (2) ορκωτών λογιστών, εκλεγομένων μετ’ ισαρίθ¬ 
μων αναπληρωματικών από τη Γενική Συνέλευση. 

2. Με κοινή απόφαση των Υπουργών Εθνικής Οικονο¬ 
μίας και Οικονομικών δύναται να ανατίθεται σε ελεγκτικές 
εταιρείες ο διαχειριστικός έλεγχος της Εταιρείας σύμ¬ 
φωνα με τις διατάξεις της παρ. II του άρθρου 18 του Ν. 
2065/1992 και του άρθρου 3 του Ν. 2362/1995 όπως αυ¬ 
τές εκάστοτε ισχύουν. 

Άρθρο 2 

Για κάθε θέμα που δεν προβλέπεται στην παρούσα 
έχουν εφαρμογή οι συναφείς διατάξεις του Νόμου 
2414/96 όπως αυτές εκάστοτε ισχύουν. 

Όπου στις λοιπές διατάξεις του Π.Δ. 86/79 αναφέρο- 
νται οι λέξεις «Γενικός Διευθυντής» αντικαθίστανται αυτές 
με τις λέξεις «Διευθύνων Σύμβουλος». 

Οι λεπτομέρειες εφαρμογής των διατάξεων του άρθρου 
3 παράγραφοι 1 έως 4 και του άρθρου 4 παράγραφοι 1 και 
2 του Ν. 2414/96 και ιδίως ο χρόνος υποβολής και έγκρι¬ 
σης των Σ.Σ. και των Ε.Σ. και της υπογραφής του Συμβο¬ 
λαίου Διαχείρισης, θα ρυθμιστούν με κοινή απόφαση των 
Υπουργών Εθνικής Οικονομίας και του Εποπτεύοντος 
Υπουργού σύμφωνα με τη διάταξη του άρθρου 11 του Ν. 
2414/96. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως, εκτός εάν από τις διατά¬ 
ξεις του Ν. 2414/96 ορίζεται διαφορετικά. 

Αθήνα, 6 Δεκεμβρίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΠΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

-φ- 

Αριθ. 1130279/1534/Α0006 (2) 

Προσαρμογή καταστατικού της Κτηματικής Εταιρείας του 

Δημοσίου (ΚΕΔ) στις διατάξεις του Ν. 2414/96. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν. 973/79 «Περί συστάσεως Κτηματικής Εται¬ 
ρείας του Δημοσίου» (Α’ 226), όπως τροποποιήθηκε και 
ισχύει. 

β) Των άρθρων 1 έως 11 του Ν. 2414/96 «Εκσυγχρονι¬ 
σμός των Δημοσίων Επιχειρήσεων και Οργανισμών και άλ¬ 
λες διατάξεις» (Α' 135). 

2. Την αριθμ. 1107147/1239/0006Α/7.10.1996 (Β’ 
922) κοινή απόφαση του Πρωθυπουργού και του Υπουρ¬ 
γού Οικονομικών, περί ανάθεσης αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών. 

3. Την αριθμ. 43/20.11.1996 απόφαση του Διοικητικού 
Συμβουλίου της Κτηματικής Εταιρείας του Δημοσίου 

(ΚΕΔ), περί προσαρμογής του καταστατικού της ΚΕΔ, στις 
διατάξεις του Ν. 2414/96. 

4. Την αριθμ. 22968/ΔΕΚΟ 837/2.7.1996 εγκύκλιο 
του Υπουργείου Εθνικής Οικονομίας. 

5. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

I. Εγκρίνουμε την προσαρμογή του Καταστατικού της 
Κτηματικής Εταιρείας του Δημοσίου (ΚΕΔ) στις διατάξεις 
του Ν. 2414/96, που αναφέρονται στα όργανα διοίκησης 
αυτής και έχουν ως ακολούθως: 

1. Το άρθρο 13 του Ν. 973/79, όπως τροποποιήθηκε με 
την παρ. 8, του άρθρου 27 του Ν. 2166/93 (Α' 137), αντι¬ 
καθίσταται ως εξής: 

«Αρθρο 13 
Όργανα διοίκησης 

1. Όργανα διοίκησης της ΚΕΔ είναι: 
α) Το Διοικητικό Συμβούλιο, 

β) Ο Διευθύνων Σύμβουλος και 
γ) Το Συμβούλιο Διεύθυνσης. 

2. Το Διοικητικό Συμβούλιο της ΚΕΔ είναι εννεαμελές 
και συγκροτείται, σύμφωνα με τις διατάξεις των παρ. 2 και 

3 του άρθρου 6 του Ν. 2414/96, από τους εξής: 

α) Δύο (2) εκπροσώπους των εργαζομένων, που εκλέ¬ 
γονται με άμεση και καθολική ψηφοφορία. 

β) Έναν (1) εκπρόσωπο, που υποδεικνύεται από την Οι¬ 
κονομική και Κοινωνική Επιτροπή (ΟΚΕ). 

γ) Τρεις (3) εκπροσώπους του Δημοσίου, μεταξύ των 
οποίων περιλαμβάνεται ο Πρόεδρος και ο Διευθύνων Σύμ¬ 
βουλος της Εταιρείας, οι οποίοι ορίζονται με κοινή από¬ 
φαση των Υπουργών Εθνικής Οικονομίας και Οικονομικών 
με την επιφύλαξη των διατάξεων του άρθρου 10 του Ν. 
2322/95 (Α' 143). 

δ) Τρεις (3) εκπροσώπους των μετόχων, οι οποίοι εκλέγο¬ 
νται από τη Γ ενική Συνέλευση. Σε περίπτωση κατά την οπο'ια 
ο Πρόεδρος έχει και την ιδιότητα του Διευθύνσντα Συμβού¬ 
λου, η Γ ενική Συνέλευση εκλέγει τέσσερα (4) μέλη. 

3. Ο διορισμός μελών του Διοικητικού Συμβουλίου ανα¬ 
καλείται ελεύθερα με την επιφύλαξη της παρ. 4 του άρθρ. 

4 του Ν. 2414/96. Η ανάκληση και η αντικατάσταση γίνε¬ 
ται από εκείνους, που έχουν δικαίωμα εκλογής, ορισμού ή 
υπόδειξης, σύμφωνα με τα οριζόμενα στην προηγούμενη 
παράγραφο. 

4. Σε περίπτωση κατά την οποία, μέλος του Διοικητι- 
κοόυ Συμβουλίου παύσει να μετέχει σ’ αυτό λόγω θανά¬ 
του, παραίτησης ή για οποιαδήποτε άλλη αιτία, αυτό ανα¬ 
πληρώνεται ή αντικαθίσταται, ως εξής: 

α) Μέλος που εκλέγεται από τη Γ ενική Συνέλευση, ανα¬ 
πληρώνεται προσωρινά με την εκλογή άλλου από τα υπό¬ 
λοιπα μέλη του Διοικητικού Συμβουλίου. 

β) Μέλος που ορίζεται από τους Υπουργούς Εθνικής Οι¬ 
κονομίας και Οικονομικών, αντικαθίσταται από άλλον εκ¬ 
πρόσωπο, ο οποίος ορίζεται από τους Υπουργούς Εθνικής 
Οικονομίας και Οικονομικών. 

γ) Μέλος που εκλέγεται από τους εργαζόμενους, αντι¬ 
καθίσταται με την εκλογή άλλου εκπροσώπου. 


δ) Μέλος που υποδεικνύεται από την Οικονομική και 
Κοινωνική Επιτροπή (ΟΚΕ), αντικαθίσταται με την υπό¬ 
δειξη άλλου εκπροσώπου. 

5. Κατά τη διάρκεια της περιόδου μέχρι το διορισμό 
νέου μέλους του Διοικητικού Συμβουλίου, το Διοικητικό 
Συμβούλιο συγκροτείται και λειτουργεί νόμιμα με τα υπό¬ 
λοιπα μέλη αυτού. 

6. Η θητεία των μελών του Διοικητικού Συμβουλίου είναι 
πενταετής και παρατείνεται αυτοδίκαια μέχρι το διορισμό, 
την υπόδειξη ή την εκλογή νέων μελών. Η παράταση αυτή 
δεν μπορεί να υπερβεί το ένα (1) έτος. Σε περίπτωση αντι¬ 
κατάστασης μέλους του Διοικητικού Συμβουλίου, κατά τη 
διάρκεια της θητείας του, για οποιοδήποτε λόγο, η θητεία 
του νέου μέλους διαρκεί μέχρι το χρόνο που έληγε η θη¬ 
τεία του αντικατασταθέντος. Τα μέλη του Διοικητικού 
Συμβουλίου είναι δυνατόν να επανεκλέγονται, επαναϋπο- 
δεικνϋονται και επαναδιορίζονται. 

7. Η μη συμμετοχή μέλους του Διοικητικού Συμβουλίου 
σε πέντε (5) συνεχείς συνεδριάσεις του Διοικητικού Συμ¬ 
βουλίου χωρίς επαρκώς δικαιολογημένη αιτία, καθώς και η 
απουσία αυτού πέραν του διμήνου, αποτελούν αιτίες πα¬ 
ραίτησης. Η παραίτηση θεωρείται, ότι έχει συντελεσθεί 
από την ημέρα που θα αποφασίσει σχετικά το Διοικητικό 
Συμβούλιο και θα το αναφέρει σχετικά στα πρακτικά του. 
Ο Πρόεδρος του Διοικητικού Συμβουλίου υποχρεούται να 
εγγράψει το θέμα αυτό προς συζήτηση στην ημερήσια 
διάταξη των εργασιών του Διοικητικού Συμβουλίου μέσα 
σε ένα (1) μήνα από τη δημιουργία του λόγου της παρά, ιη- 
οης. Οι παραιτήσεις των μελών του Διοικητικού Συμβου¬ 
λίου, του Γ ενικού ή των Γ ενικών Διευθυντών και των Διευ¬ 
θυντών της Εταιρείας, υποβάλλονται στο Διοικητικό Συμ¬ 
βούλιο αυτής». 

2. Το άρθρο 14 του Ν. 973/79 αντικαθίσταται ως εξής: 

«Άρθρο 14 

Αρμοδιότητες Διοικητικού Συμβουλίου 

1. Είναι το ανώτατο διοικητικό όργανο της εταιρείας και 
κατά κύριο λόγο διαμορφώνει τη στρατηγική και την πολι¬ 
τική ανάπτυξης της εταιρείας, ενώ εποπτεύει και ελέγχει 
τη διαχείριση της περιουσίας της. 

2. Διοικεί την εταιρεία και διαχειρίζεται τους πόρους και 
την περιουσία της, συντάσσει τον ετήσιο ισολογισμό και 
την έκθεση πεπραγμένων της διαχείρισης, επιμελείται της 
είσπραξης των εσόδων, συνάπτει τις συμβάσεις για την 
εκπλήρωση των σκοπών της εταιρείας, παρέχει τα ανα¬ 
γκαία για την πραγματοποίηση των σκοπών της εταιρείας 
χρηματικά ποσά και γενικά προβαίνει οε όλες τις ανα¬ 
γκαίες ενέργειες για την εκπλήρωση των σκοπών της 
εταιρείας. 

3. Εγκρίνει τα προγράμματα δραστηριοτήτων της ετα» 
ρείας, παρακολουθεί την πορεία γενικά του έγρου της, ει- 
σηγείται στους αρμόδιους φορείς τις απαραίτητες τροπο¬ 
ποιήσεις και υποβάλλει σχετικές προτάσεις. 

4. Αποφασίζει για την πρόσληψη του αναγκαίου προσω¬ 
πικού και καθορίζει το σύστημα και το ύψος των μισθών 
και των κάθε φύσης αποδοχών αυτού σύμφωνα και με τις 
διατάξεις της παρ. 2 του άρθρου 10 του Ν. 2414/96. 

5. Υποβάλλει στους Υπουργούς Εθνικής Οικονομίας και 
Οικονομικών για έγκριση το Στρατηγικό Σχέδιο (ΣΣ) και το 
Επιχειρησιακό Σχέδιο (ΕΣ), άρθρου 3 του Ν. 2414/96, κα¬ 
θώς και τις αναθεωρήσεις ή αναμορφώσεις των σχεδίων 
αυτών. 

6. Εποπτεύει το Συμβούλιο Διεύθυνσης και εγκρίνει, 
ύστερα από πρόταση του Διευθύνοντα Συμβούλου, τον 
Κανονισμό λειτουργίας αυτού. 

7. Συντάσσει την ετήσια έκθεση πεπραγμένων, παρ. 3 
άρθρου 4 του Ν. 2414/96, την οποία υποβάλλει μέσα 
στους τρεις (3) πρώτους μήνες κάθε έτους στους Υπουρ¬ 
γούς Εθνικής Οικονομίας και Οικονομικών και στην αρμό¬ 
δια Επιτροπή της Βουλής. 

8. Μπορεί να αναθέτει με απόφασή του ορισμένες αρ- 
μοδιότητές του στον Πρόεδρο ή στον Διευθύνοντα Σύμ¬ 
βουλο ή να εξουσιοδοτεί αυτούς ή άλλα όργανα της εται¬ 
ρείας, για την ενέργεια ορισμένων πράξεων, καθώς και 
την υπογραφή συμβάσεων, την κατάρτιση και τους γενι¬ 
κούς όρους, των οποίων έχει προεγκρίνει». 

3. Το άρθρο 16 του Ν. 973/79 αντικαθίσταται ως εξής: 

“Άρθρο 16 
Διευθύνων Σύμβουλος 

1. Ο Διευθύνων Σύμβουλος είναι μέλος του Διοικητικού 
Συμβουλίου από του διορισμού του και η ιδιότητά του δεν 
είναι ασυμβίβαστη με την ιδιότητα του Προέδρου του Δ.Σ. 
Μέχρι το διορισμό του Διευθύνοντα Συμβούλου, τη θέση 
του στο Διοικητικό Συμβούλιο κατέχει ο Γενικός Διευθυ¬ 
ντής. 

2. Ο Διευθύνων Σύμβουλος προσλαμβάνεται για χρο¬ 
νικό διάστημα πέντε (5) ετών, μετά από δημόσια προκή¬ 
ρυξη της θέσης σύμφωνα με τις διατάξεις του άρθρου 7 
του Ν. 2414/96 και προΐσταται των υπηρεσιών της εται¬ 
ρείας. 

3. Τα ελάχιστα απαιτούμενα προσόντα για την κατά¬ 
ληψη της θέσης του Διευθύνοντα Συμβούλου είναι: πτυχίο 
της ημεδαπής ή ισότιμο της αλλοδαπής και πενταετής 
εμπειρία σε θέση σημαντικής ευθύνης και απαιτήσεων 
στο δη μόσιο ή τον ιδιωτικό τομέα, με αντικείμενο συναφές 
προς το κύριο αντικείμενο των δραστηριοτήτων της εται¬ 
ρείας. 

4. Η προκήρυξη της θέσης του Διευθύνοντα Συμβούλου 
γίνεται με την έκδοση κοινής απόφασης των Υπουργών 
Εθνικής Οικονομίας και Οικονομικών, με την οποία καθο¬ 
ρίζεται η διαδικασία επιλογής και η εξειδίκευση των ανα¬ 
γκαίων προσόντων των υποψηφίων. Με την ανωτέρω από¬ 
φαση μπορεί να ορίζονται για την κατάληψη της θέσης αυ¬ 
τής και άλλα προσόντα, πέραν των αναφερομένων στην 
προηγούμενη παράγραφο ελάχιστων προσόντων. 

5. Ο Διευθύνων Σύμβουλος και ο Πρόεδρος του Διοικη¬ 
τικού Συμβουλίου της εταιρείας, συνάπτουν με τον Υπο- 
ρυγό Εθνικής Οικονομίας και τον Υπουργό Οικονομικών 
το Συμβόλαιο Διαχείρισης του άρθρου 4 του Ν. 2414/96». 


4. Το άρθρο 19 του Ν. 973/79 αντικαθίσταται ως εξής: 

«Άρθρο 19 

Συμβούλιο Διεύθυνσης - Γενικοί "Διευθυντές 

1. Στην εταιρεία λειτορυγεί Συμβούλιο Διεύθυνσης, στο 
οποίο μετέχουν: 

α) Ο Διευθύνων Σύμβουλος, ως Πρόεδρος, 

β) Οι Γενικοί Διευθυντές ή ο Γενικός Διευθυντής, αν 
υπάρχει μόνον ένας (1), ως μέλη και 

γ) Οι Διευθυντές, ως μέλη. 

2. Έργο του Συμβουλίου Διεύθυνσης είναι: Ο συντονι¬ 
σμός και η εξασφάλιση της απαραίτητης συνοχής της λει¬ 
τουργίας της εταιρείς, η επίλυση σημαντικών προβλημά¬ 
των της τρέχουσας διαχείρισης, η λήψη αποφάσεων για 
προμήθειες ή αναθέσεις έργων μέχρι το χρηματικό όριο 
που τίθεται από το Διοικητικό Συμβούλιο, καθώς και η 
άσκηση κάθε άλλης αρμοδιότητας, που του εκχωρεί το 
Διοικητικό Συμβούλιο. 

3. Ο τρόπος λειτουργίας του Συμβουλίου Διεύθυνσης 
καθορίζεται με απόφαση του Διοικητικού Συμβουλίου. 

4. Οι Γενικοί Διευθυντές είναι ανώτατα στελέχη της 
εταιρείας, εκτός οργανικών θέσεων, προΐστανται αυτοτε¬ 
λών τομέων δράσης της εταιρείας και ορίζονται με από¬ 
φαση του Διοικητικού Συμβουλίου, που εκδίδεται μετά 
από πρόταση του Διευθύνοντα Συμβούλου, Με την από¬ 
φαση του Διοικητικού Συμβουλίου προσδιορίζονται και οι 
αρμοδιότητες κάθε Γενικού Διευθυντή. 

5. Οι Γ ενικοί Διευθυντές επιλέγονται από εξειδικευμένα 
στελέχη διοίκησης από το προσωπικό της εταιρείας ή 
εκτός αυτού με απόσπαση ή με σύναψη ειδικής σύμβα¬ 
σης. 

6. Η αναγκαιότητα διορισμού ενός (1) ή περισσοτέρων 
Γ ενικών Διευθυντών υπόκειται στην κρίση του Διοικητικού 
Συμβουλίου της Εταιρείας, το οποίο καθορίζει τον αριθμό 
και τις αρμοδιότητες αυτών». 

5. Η περίπτωση β" της παρ. 2 του άρθρου 21 του Ν. 
973/79 καταργείται. 

II. Οι υπάρχοντες κανονισμοί της ΚΕΔ εξακολουθούν να 
ισχύουν μέχρι την κατά νόμο αντικατάστασή τους. 

- Το υφιστάμενο Διοικητικό Συμβούλιο της ΚΕΔ, που 
ορίσθηκε με την αριθμ. 1087725/965/0006Α/31.7.1996 
(Β’ 662) απόφαση του Υφυπουργού Οικονομικών, εξακο¬ 
λουθεί να ασκεί τις αρμοδιότητές του, μέχρι τη λήξη της 
θητείας του, σύμφωνα με τις διατάξεις του Ν. 973/79, 
όπως τροποποιήθηκε και ισχύει, καθώς και της παρούσας 
απόφασης. 

- Μέχρι την εκλογή και διορισμό Διευθύνοντα Συμβού¬ 
λου, τις αρμοδιότητες αυτού ασκεί ο Γενικός Διευθυ¬ 
ντής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 1996 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΠΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΕΞΥΠΗΡΕΤΗΣΗΣ ΠΟΛΙΤΩΝ 


5225761 

5230841 

5225713 

5249547 

5239762 

5248141 

5248188 

5248785 

5248320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ 


25ης Μαρτίου 21 Τ.Κ. 541 00 

(031)423956 

ΠΕΙΡΑΙΑΣ 

4136402 

Νικήτα 6-8 Τ.Κ. 18531 

4171307 

ΠΑΤΡΑ 

(061)271249 

Κορίνθου 327 Τ.Κ. 262 23 

224581 

ΙΩΑΝΝΙΝΑ 


Διοικητήριο Τ.Κ. 454 44 

(0651)21901 

ΚΟΜΟΤΗΝΗ 

(0531)22637 

Δημοκρατίας 1 Τ.Κ. 691 00 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά 8σέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

30.000 δρχ. 

1.500 

δρχ· 

Β' (Υπουργικές αποφάσεις κ.τλ.) 

50.000 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 .» 

500 

” 

Δ' (Απαλλοτριώσεις, πολεοδομία κτλ.) 

50.000 

2.500 

» 

Αναπτυξιακών Πράξεων (Τ.Α.Π.Σ.) 

25.000 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 

» 

Παράρτημα (Πίνακες επιτυχόντων διαγωνισμών) 

5.000 


» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

Η - 

» 

Ανώτατου Ειδικού Δικαστηρίου (Α.Ε.Δ.) 

3.000 » 

150 

» 

Ανωνύμων Εταιρειών & Ε.Π.Ε. 

150.000 

7.500 

» 

Προκηρύξεων Α.Σ.Ε.Π. 

10.000 » 

500 

* 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 

6.000 

» 


: Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

: Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τ υπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Τ αμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Δήμοι και οι Κοινότητες πληρώνουντο μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Ανπ'γραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΘ.ΟΟ' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















